Sagunt rep la campiona d'Espanya de Triatló cadet
29 de setembre 2023

![](/media/ejafc4w1/img_2564-c.jpg?width=850&height=566.6666666666666)

L'alcalde de Sagunt, Darío Moreno, el regidor d'Activitat Física, Salut i Esports, Javier Timón, i el regidor d’Educació, Raúl Palmero, han rebut este matí a la triatleta local Livia Guillén, esportista del club TriCanet d’en Berenguer, que es va proclamar diumenge passat campiona d'Espanya de Triatló en categoria cadet en la prova de distància _supersprint_.

El regidor d'Activitat Física, Salut i Esports, Javier Timón, li ha dedicat unes paraules a la triatleta: «**Felicitar-te no sols per este èxit, sinó per tot eixe currículum que vas engrossint prova rere prova, a més perquè ho diem en les últimes recepcions, que es dona la casualitat que en totes elles estan sent dones**». Així mateix, ha indicat: «**Estem d'enhorabona en este municipi, perquè l'esport femení local està aconseguint un nivell impressionant.** El regidor també ha afegit: **«De fet tu passes a ser un d'eixos referents dins de les moltes disciplines esportives que tenim en este municipi i és d'agrair, perquè a més tota la trajectòria que portes, amb la joventut que tens, tens un futur per davant impressionant i estem segurs que et rebrem moltes més vegades**».

![](/media/yqhhwuvk/img_2552-c.jpg?width=850&height=566.6666666666666)

L'alcalde de Sagunt, Darío Moreno, ha expressat amb motiu del triomf de Livia Guillén: «**Hui és un dia feliç, és un dia feliç per a tu, és un dia feliç per a l'Ajuntament, perquè sempre que a un ciutadà o ciutadana li va bé, nosaltres per descomptat compartim eixa alegria, però a més en el teu cas ens servixes d'inspiració**». Així mateix, l'alcalde ha afegit: «**Hi ha moltes persones ací fora que miren contínuament el nostre esport i particularment l'esport de base, i començar a tindre planter, començar a tindre persones que ja són referents malgrat la teua joventut, això a nosaltres ens ajuda molt**». També ha posat de manifest que «**Sagunt s'està convertint en tot un referent en esport femení**» i ha assenyalat: «**Això és gràcies al treball de totes i de tots, però necessitem atletes valentes com tu que estiguen disposades a donar-ho i a sacrificar-ho tot, amb el corresponent suport de la família, amigues i altres**».

Livia Guillén va eixir en el grup de cap de la natació, es s’hi va mantindre durant el ciclisme i va aconseguir la victòria en distanciar els seus rivals en l'últim segment de carrera a peu. Així mateix, el campionat es va celebrar en el municipi murcià d'Águilas, esdeveniment que comptava amb els millors triatletes en les categories elit i escolar.

La triatleta també ha aconseguit uns altres triomfs durant esta temporada, com ser campiona autonòmica del rànquing de la Comunitat Valenciana, el bronze en el Campionat Nacional de Duatló a Alcobendas, el quart lloc classificatori per a Europa Young Triatlón. Així mateix, en el Triatló per Autonomies celebrat a Valladolid va aconseguir el bronze en triatló individual, l'or en relleus mixtos i l'or per Autonomies.

![](/media/j2ojscxz/img_2523-c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/sagunt-rep-la-campiona-d-espanya-de-triatlo-cadet/ "Facebook")
*   [](http://twitter.com/share?url=https://aytosagunto.es/va/actualitat/sagunt-rep-la-campiona-d-espanya-de-triatlo-cadet/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-rep-la-campiona-d-espanya-de-triatlo-cadet/ "Linked In")
*   [](mailto:?body=https://aytosagunto.es/va/actualitat/sagunt-rep-la-campiona-d-espanya-de-triatlo-cadet/)